Warlock (cinta de 1959)

Iste articlo ye sobre un western estausunidense de l'anyo 1959; ta atros usos, se veiga Warlock.

Warlock (títol orichinal en anglés, Bruixo en aragonés, estrenada en Aragón con o títol en castellano de El Hombre de las pistolas de oro, L'hombre d'as pistolas d'oro en aragonés) ye una cinta de cine estausunidense de l'anyo 1959 de western crepuscular dirichida por Edward Dmytryk seguntes un guión de Robert Alan Aurthur, adaptación d'a novela d'Oakley Hall Warlock, y producida por o mesmo director ta la productora cinematografica 20th Century Fox. Con una Banda Sonora Orichinal de Leigh Harline y una dirección de fotografía de Joseph MacDonald, en l'elenco d'a cinta constan, entre d'atros, actors como Richard Widmark, Henry Fonda, Anthony Quinn, Dorothy Malone u Dolores Michaels.

La cinta se rodó en Utah y s'ambienta en os anyos 1880 en Utah.

 Argumento 
En primerías d'os anyos 1880, Warlock ye una chicota ciudat d'un districto adedicau a la minería en o estau de Utah. A sobén plegan en a ciudat os cowboy que treballan ta Abe McQuown y que bi provocan desastres. Un día cuan plegan escarapellan a lo marshall d'a ciudat y lo fan fuera, asasinando a un d'os habitants d'a ciudat. O Comité de Ciudadans, preocupaus, decide contractar a un conoixiu pistolero, Clay Blaisedell, como nuevo marshall d'a ciudat ta que ponga orden, encara que beluns d'os miembros d'o Comité no en son guaire convencius.

Cuan Blaisedell plega en a ciudat, lo fa acompanyau d'un inseparable amigo, Tom Morgan, un pistolero de dubdosa reputación, chugador y bebedor. Cuan lo Comité li diz que no lis cuaca la suya presencia, Blaisedell afirma que toz dos marchan chuntos en o mesmo paquet. Cuan os cowboy de McQuown plegan en a ciudat, Blaisedell consigue que reblen sin fer servir la violencia, nomás que intimidando-los. Un d'éls, Johnny Gannon, que ye canso d'as actividaz d'a colla, decide deseparar-se y quedar-se en a ciudat.

Bel día Morgan conoix que Lily Dollar, una antiga amant, plega en a ciudat, acompanyada de Bob Nicholson, chirmán de Big Ben Nicholson, a qui feba poquet que Blaisedell heba matau en un incident que Lily sabe que heba estau provocau por Morgan, qui heba empuixau a Big Ben ta que desafiase a Blaisedell. Lily deseya ver muerto a Blaisedell ta que Morgan peluchie. Morgan albandona la ciudat ta trobar-se con Lily antes de que plegue con a dilichencia pero cuan s'amana troba que los hombres de McQuown son robando-la y aproveita ta matar a Big Ben sin ser visto. Lily plega en a ciudat y ye segura de que ye Morgan qui ha matau a Big Ben.

Blaisedell diriche una partida ta capturar a los ladrons y consigue fer-lo sin mas incidents, pero en o chuicio subsiguient Abe McQuown intimida a lo churau y consigue la suya absolución. Johnny Gannon, qui desapreba a Blaisedell en haber iste feito preso a su chirmán que formaba parte d'a banda, solicita convertir-se en aduyant d'o sheriff y lo Comité accepta. Cuan los cowboy, dirichius por o chirmán de Johnny, Billy Gannon, quedan libres buscan a Blaisedell y Morgan. Blaisedell demana aduya a Johnny, pero iste se niega. En a luita posterior, mueren tres cowboy, Billy incluyiu, y la ciudat principia a sentir malestar d'a conducta de Blaisedell y Morgan. Alavez Morgan quiere marchar ta continar fendo las mesmas actividaz en atros lugars, pero Blaisedell s'ha enamorau de Jessie Marlow, una mesacha d'o lugar, y quiere quedar-se y casar-se. D'atra man, Johnny se diriche a charrar con os cowboy ta prebar de quitar mas violencias, pero un d'éls li desferra la man ta que no la pueda fer servir en empunyando un arma. Tanimientres, Johnny decide fer cara a los cowboy y pide l'aduya de Blaisedell, qui accepta. Pero Morgan, en apuntando-lo con un arma, li impide acudir en a suya aduya. Inesperadament, Gannon recibe aduya de bels ciudadans y consigue matar a McQuown, rematando asinas la baralla y convertindo-se en un heroi ta los ciudadans. Morgan no puet acceptar tot ixo y, amás, Lily, la suya antiga novia, siente agora atracción por Gannon. S'amana lo remate final d'o conflicto, con Gannon con una ferida en a suya man.

debant la expectación d'o conchundo d'hanitants d'o lugar, os dos hombres se troban l'uno frent de l'atro. Morgan ye lo mas rapedo y la pistola amanixe cuasi machicament en a suya man pero, en cuentas de disparar-la, decide albandonar lo lugar.

 Elenco Warlock en Internet Movie Database. 
 Actor  Papel  Notas  Richard Widmark  Johnny Gannon   Henry Fonda  Clay Blaisedell   Anthony Quinn  Tom Morgan   Dorothy Malone  Lily Dollar   Dolores Michaels  Jessie Marlow   Wallace Ford  Chuez Holloway   Tom Drake  Abe McQuown   Richard Arlen  Bacon   DeForest Kelley  Curley Burne   Regis Toomey  Skinner   Vaughn Taylor  Henry Richardson   Don Beddoe  Dr. Wagner   Whit Bissell  Petrix   Bartlett Robinson  Buck Slavin   Robert Adler  Foss  No acreditau Joel Ashley  Murch  No acreditau Don "Red" Barry  Edward Calhoun  No acreditau June Blair  Bailarina  No acreditada Rudy Bowman  Ciudadán  No acreditau Wally Campo  Barbero  No acreditau Harry Carter  Cambrero  No acreditau Gordon Carveth  Ciudadán  No acreditau Dick Cherney  Ciudadán  No acreditau Noble "Kid" Chissell  Ciudadán  No acreditau Paul Comi  Amigo de Luke  No acreditau Walter Coy  Aduyant d'o sheriff Ray Thomson  No acreditau Sheryl Deauville  Bailarina  No acreditada Ann Doran  Mrs. Richardson  No acreditada George Ford  Ciudadán  No acreditau David Garcia  George "Pony" Benner  No acreditau Frank Gorshin  Billy Gannon  No acreditau Sol Gorss  Bob Nicholson  No acreditau Herman Hack  Ciudadán  No acreditau J. Anthony Hughes  Shaw  No acreditau Roy Jenson  Hasty  No acreditau L.Q. Jones  Fen Jiggs  No acreditau Stan Kamber  Hutchinson  No acreditau Gustave Lax  Cambrero  No acreditau Gary Lockwood  Miembro d'a banda  No acreditau Ian MacDonald  MacDonald  No acreditau Russ McCubbin  Miembro d'a banda  No acreditau Robert Osterloh  Mayestro  No acreditau James Philbrook  Jack Cade  No acreditau Hugh Sanders  Sheriff Keller  No acreditau Roy N. Sickner  Bush  No acreditau Mickey Simpson  Fitzsimmons  No acreditau Cap Somers  Miembro d'a banda  No acreditau Bert Stevens  Ciudadán  No acreditau Jack Tornek  Ciudadán  No acreditau Joe Turkel  Chet Haggin  No acreditau Tom Wilson  Ciudadán  No acreditau Harry Worth  Burbage  No acreditau

 Premios 
 Premio  Calendata  Edición  Categoría  Premiau  Notas Premios Laurel  1960    Nominau a lo Laurel a lo Millor Actor d'Acción  Richard Widmark  

 Critica 
En a redacción de Fotogramas comentan: El hombre de las pistolas de oro, en Fotogramas, 29 de mayo de 2008.

En o blog El crítico abúlico analizan asinas a cinta: El hombre de las pistolas de oro en El crítico abúlico.

 Se veiga tamién 
 Cine en 1959.
 Cintas de 1959.

 Referencias 

 Vinclos externos 
  Warlock en Internet Movie Database.
  /  Warlock en FilmAffinity.
  Warlock en Rotten Tomatoes.
  Warlock en AllMovie.
  Warlock en TCM Movie Database.
  Warlock en Internet Movie Database.
  Warlock en Internet Movie Database.
  Warlock en Internet Movie Database.
  Warlock en Internet Movie Database.

Categoría:Cintas ambientadas en os anyos 1880
Categoría:Cintas ambientadas en Utah
Categoría:Cintas con banda sonora orichinal de Leigh Harline
Categoría:Cintas con dirección de fotografía de Joseph MacDonald
Categoría:Cintas con guión de Robert Alan Aurthur
Categoría:Cintas con montache de Jack W. Holmes
Categoría:Cintas d'Estaus Unius
Categoría:Cintas de western
Categoría:Cintas dirichidas por Edward Dmytryk
Categoría:Cintas en anglés
Categoría:Cintas interpretadas por Anthony Quinn
Categoría:Cintas interpretadas por Dolores Michaels
Categoría:Cintas interpretadas por Dorothy Malone
Categoría:Cintas interpretadas por Henry Fonda
Categoría:Cintas interpretadas por Richard Widmark
Categoría:Cintas producidas por Edward Dmytryk
Categoría:Cintas rodadas en Utah